b'\n_START_ARTICLE_\n\xc3\x81lvaro del Portillo\n_START_SECTION_\n\xc5\xbdivljenje\n_START_PARAGRAPH_\n\xc3\x81lvaro del Portillo se je rodil v Madridu (\xc5\xa0panija) 11. marca 1914. Bil je tretji izmed osmih otrok. Pripadal je globoko verne kr\xc5\xa1\xc4\x8danske dru\xc5\xbeine. Leta 1935 se je vklju\xc4\x8dil v Opus Dei, ki ga je ustanovil sv. Jo\xc5\xbeefmarija Escriv\xc3\xa1 2. oktobra 1928. Poklicanost v Opus Dei je \xc5\xbeivel z zvestobo, preko posve\xc4\x8devanja poklicnega dela in izpolnjevanja rednih dol\xc5\xbenosti ter je dosegel ob\xc5\xa1irno apostolsko dejavnost med svojimi \xc5\xa1tudijskimi tovari\xc5\xa1i in sodelavci. Zelo hitro je postal najtrdnej\xc5\xa1a opora Jo\xc5\xbeefmarija Escriv\xc3\xa1ja, kateremu je kot njegov najbli\xc5\xbeji sodelavec stal ob strani skoraj \xc5\xa1tirideset let._NEWLINE_25. junija 1944 je bil posve\xc4\x8den v duhovnika. Od tedaj se je popolnoma posvetil pastoralnemu delu, v slu\xc5\xbeenju vernikom Opus Dei in vsem. \xc5\xa0tirideset let je bil najo\xc5\xbeji sodelavec leta 1975 umrlega ustanovitelja Opus Dei, sv. Jo\xc5\xbeefmarije Escrivaja. 15. septembra 1975 je bil izvoljen za prvega naslednika svetega Jo\xc5\xbeefmarija. Ko je sveti o\xc4\x8de Janez Pavel II. Opus Dei postavil za osebno prelaturo 28. novembra 1982, je bil imenovan za prelata Opus Dei, 6. januarja 1991 pa mu je podelil \xc5\xa1kofovsko posve\xc4\x8denje._NEWLINE_Njegova ljubezen do Cerkve je bila vidna v njegovi globoki zedinjenosti s pape\xc5\xbeem in \xc5\xa1kofi. Ljubezen do vseh ljudi, neutrudna skrb za svoje vrnike v Opus Dei, poni\xc5\xbenost, razumnost, sr\xc4\x8dnost, veselje in preprostost, pozaba samega sebe ter gore\xc4\x8de hrepenenje po pridobivanju du\xc5\xa1 za Kristusa, ki se odseva tudi v \xc5\xa1kofovskem geslu \xe2\x80\x93 regnare Christum volumus! \xe2\x80\x93, skupaj z dobroto, vedrostjo ter dobro voljo", ki jo je iz\xc5\xbeareval, so poteze, ki sestavljajo podobo njegove du\xc5\xa1e"._NEWLINE_V jutranjih urah 23. marca 1994, le nekaj ur po vrnitvi z romanja v Sveto de\xc5\xbeelo, je umrl. Prej\xc5\xa1njega dne zjutraj je daroval svojo poslednjo sveto ma\xc5\xa1o v dvorani zadnje ve\xc4\x8derje v Jeruzalemu._NEWLINE_\xc5\xa0e istega dne, 23. marca, je pape\xc5\xbe Janez Pavel II. pri\xc5\xa1el molit ob njegovem telesu, ki sedaj po\xc4\x8diva v kripti prelatske cerkve Svete Marije Miru \xe2\x80\x93 viale Bruno Buozzi 75, Rim.\n_START_SECTION_\nDelo\n_START_PARAGRAPH_\nBil je gradbeni in\xc5\xbeenir, doktor filozofije in cerkvenega prava \xe2\x80\x93 je Portillo kot tajnik koncilske komisije za duhovnike zelo dejavno sodeloval na drugem vatikanskem cerkvenem zboru. V \xc4\x8dasu Pija XII., Janeza XXIII., Pavla VI. in Janeza Pavla II. je bil svetovalec \xc5\xa1tevilnih rimskih dikasterijev._NEWLINE_15. septembra 1975 je bil izvoljen za prvega naslednika svetega Jo\xc5\xbeefmarija. Leta 1982 je Opus Dei postal osebna prelatura, pape\xc5\xbe pa je Portilla imenoval za njenega prelata., 6. januarja 1991 pa mu je podelil \xc5\xa1kofovsko posve\xc4\x8denje._NEWLINE_Pod vodstvom Portilla se je Opus Dei opazno krepil in razvijal. Leta 1992 je Janez Pavel II. v prisotnosti Portilla in okoli 300.000 vernikov na Trgu sv. Petra v Vatikanu prelata Escrivaja razglasil za bla\xc5\xbeenega, deset let kasneje pa za svetnika.\n_START_SECTION_\nBeatifikacija in kanonizacija\n_START_PARAGRAPH_\n\xc3\x81lvaro del Portillo je bil 27. septembra 2014 v Madridu razgla\xc5\xa1en za bla\xc5\xbeenega.'